**VÁLLALKOZÁSI SZERZŐDÉS**

’Balatonvilágos 295/1 helyrajzi számú ingatlanra

sorompó kiépítése, telepítése’ tárgyában

**Szerződésszám: AT-2022-30**

Ajánlatszám: 194/2022

Amely létrejött egyrészről:

**Balatonvilágos Község Önkormányzata**

Cím: 8171 Balatonvilágos, Csók István sétány 38.

adószám: 15734044-2-14

képviseli: Takács Károly Béla polgármester

email: bvilagos.polg@invitel.hu

mint **Megrendelő** (a továbbiakban: Megrendelő)

másrészről,

**Alarm Team Kft.**

Székhely: 1119 Budapest, Zsombor. u. 15.

cégjegyzékszám: 01 09 208982

adószám: 25332825-2-43

képviseli: Újfalvi János ügyvezető

e-mail: alarmteam@topcopgroup.com

mint **Vállalkozó** (a továbbiakban: Vállalkozó)

között az alábbi feltételekkel.

**1. A SZERZŐDÉS TÁRGYA:**

1.1. Jelen szerződés aláírásával Megrendelő megrendeli Vállalkozótól, Vállalkozói pedig elvállalja a jelen szerződés 1. számú melléklete szerinti Ajánlatban szereplő munkát, melyet felek előzetesen közös megegyezéssel állapítottak meg.

**2. HATÁRIDŐK, TELJESÍTÉS:**

2.1. Az ajánlat szerinti munka tervezett teljesítésének ideje: 2022.06.28. – 2022.07.08.

 Az átadás-átvétel tervezett napja: 2022.07.08.

2.2. Telepítési cím: Balatonvilágos 295/1 helyrajzi számú ingatlan

**3. VÁLLALKOZÓI DÍJ:**

Vállalkozót az Ajánlat szerinti munka szerződésszerű teljesítése esetén vállalkozói díj illeti meg, melynek összege: **998.935,- Ft + Áfa**,azaz Kilencszázkilencvennyolcezer-kilencszázharmincöt forint + Áfa.

**4. FIZETÉS MÓDJA:**

4.1. Vállalkozó jogosult számláját a műszaki átadás-átvételét követően **30 napos** fizetési határidővel kiállítani és megküldeni Megrendelő bvilagos.polg@invitel.hu e-mail címére.

4.2. Vállalkozó számlájához csatolni kell az egyedi ajánlatot, valamint a Megrendelő képviselője által kiadott minden iratot – ideértve a teljesítésigazolást -, amely a Vállalkozó szerződésszerű teljesítését igazolja.

4.3. A beszerelt eszközök a szerződés szerinti vállalkozói díj kiegyenlítéséig Vállalkozó tulajdonát képezik.

**5. GARANCIA:**

Az elvégzett munká(k)ra, valamint az újként beépített anyagokra Vállalkozó 1 év jótállást vállal az ÁSZF-ben foglalt jótállási feltételek szerint.

Jelen szerződés bármilyen módosítása csak írásban, a felek egyetértésével történhet.

A szerződésben nem szabályozott kérdésekben a Ptk. előírása, valamint a jelen szerződés 2. számú mellékletét képező Általános Szerződési Feltételek irányadók.

Megrendelő jelen szerződés aláírásával kijelenti, hogy az ÁSZF tartalmát jelen szerződés aláírása előtt megismerte, magára nézve kötelezőnek elfogadta.

1. Melléklet: Egyedi Ajánlat

2. Melléklet: ÁSZF (hatályos: 2018.02.14.)

Kelt: Budapest, 2022. Kelt: Balatonvilágos, 2022.06.28.

|  |  |
| --- | --- |
| ………………………………….…………………**Alarm Team Kft.**képviseli: Újfalvi János, Vállalkozó | …………………………………….…………………. **Balatonvilágos Község Önkormányzata**képviseli: Takács Károly Béla, Megrendelő |
|  |  |
|  |  |

 ..……………………… …...……………………

 Dr. Boda Zsuzsanna Balogh Gábor

 jegyző közgazdasági osztályvezető

 jogi ellenjegyző pénzügyi ellenjegyző